KAZNOVALNO PRAVO

# I. SISTEM IN KLASIFIKACIJA KAZNIVIH RAVNANJ

* ločimo različne kategorije kaznivih ravnanj, glede na škodljivost, nevarnost ter glede na dobrine, interese in vrednote, ki jih družba varuje
* kazniva ravnanja se delijo na tri kategorije in sicer na: **kazniva dejanja**, **prekrške** in **disciplinske prestopke**
* **kriteriji za razvrščanje kaznivih ravnanj**:
* kakšna je nevarnost oz. škodljivost kaznivega ravnanja za pravno zavarovano dobrino
* ali je s takšnim ravnanjem zavarovana dobrina neposredno ogrožena ali celo poškodovana

# II. ZNAČILNOSTI POSAMEZNIH KATEGORIJ KAZNIVIH RAVNANJ

## 1. KAZNIVA DEJANJA

* **kaznivo dejanje** je protipravno ravnanje, ki ga zakon zaradi njegove nevarnosti določa kot kaznivo dejanje in hkrati določa njegove znake in kazen zanj
* zakonodajalec izmed množice negativnih ravnanj izbere tista dejanja, ki so protipravna in družbeno nevarna ter jih označi za kazniva dejanja – **inkrimininacija kaznivih dejanj**
* preden zakonodajalec poseže po kazenski represiji in razglasi protipravno dejanje za kaznivo dejanje, se mora prepričati o njegovi kriminalni naravi in pomenu
* previdnost je potrebna posebej pri ravnanjih, katerih škodljivost in nevarnost ni vsakomur na prvi pogled očitna
* **kazenske sankcije**, ki so predpisane za kazniva dejanja so najhujše, posegajo v življenje, prostost, pravice ali v premoženje storilca, razlikujejo se glede na težo in nevarnost kaznivega dejanja
* kot **sankcije za kazniva dejanja** so vedno predpisane **kazni**, sodišče pa lahko poleg ali namesto kazni izreče varnostne ukrepe ali druge sankcije
* obravnavanje kaznivih dejanj in izrekanje kazenskih sankcij zanje poteka na sodišču po posebej predpisanem kazenskem postopku, v katerem se mora zagotoviti vse kar je potrebno, da ne bo obsojen nihče, ki je nedolžen

## 2. PREKRŠKI

* **prekrški** so kršitve javnega reda oz. tistih pravil, ki omogočajo sožitje med ljudmi v širših družbenih skupnostih
* zakon predpisuje postopek za obravnavanje prekrškov ter organe, ki prekrške obravnavajo in izrekajo sankcije
* **sankcije za prekrške** so denarne kazni, varnostni ukrepi *(za lažje prekrške)* in celo zapora, ki sme trajati največ 30 dni *(za hujše prekrške, zapor lahko predpiše samo zakon)*
* hujši prekrški so določeni v zakonu, lažje prekrške pa lahko določajo drugi predpisi
* pogostokrat lokalne skupnosti z odlokom določijo visoko denarno kazen za lažje prekrške, čeprav je isti prekršek že določen z zakonom – to pa delajo iz fiskalnih razlogov, dejansko pa s tem posegajo v zakonodajo

## 3. DISCIPLINSKI PRESTOPKI *(vprašljiva kategorija)*

* **disciplinski prestopki** so kršitve delovnih obveznosti, določeni so v zakonu in v kolektivni pogodbi
* najhujša **sankcija za disciplinske prestopke** je prenehanje delovnega razmerja *(za hujše kršitve delovnih obveznosti)*
* vprašljivo je ali ta kategorija sploh spada med kaznivih ravnanj:
* učinek disciplinskih sankcij je omejen samo na okvir določene gospodarske organizacije
* sankcije za kršitve delovnih obveznosti določene s civilnopravno pogodbo, ki ima civilne sankcije

## 4. GOSPODARSKI PRESTOPKI *(kategorija ne obstaja več)*

* **gospodarski prestopki** so bili družbeno škodljiva kršitev predpisov o gospodarskem ali finančnem poslovanju
* **sankcije za gospodarske prestopke** so bile denarne kazni, varstveni ukrepi, odvzem protipravno pridobljenih predmetov, prepoved opravljanja določene dejavnosti...
* za gospodarske prestopke je bilo značilno, da se je v njih kot storilec pogosto pojavljala pravna oseba

# III. RAZMERJA MED KATEGORIJAMI KAZNIVIH RAVNANJ

* **materialna prvina** kaznivih ravnanj v definiciji poudarja njihovo protipravnost in nevarnost
* **formalna prvina** kaznivih ravnanj opozarja na to, da se za kaznivo dejanje oz. prekršek šteje samo tisto kaznivo ravnanje, ki je kot tako določeno in opisano v ustreznem pravnem predpisu
* če konkretno ravnanje ustreza opisu dveh kaznivih ravnanj velja **splošno pravilo**, da odgovornost storilca za hujšo vrsto kaznivega ravnanja izključuje njegovo odgovornost za milejšo vrsto – to velja predvsem za kazniva dejanja in prekrške, medtem ko so kazniva dejanja in disciplinski prestopki lahko vzporedni in se ne izključujejo